ਕ੍ਰਿਸਟਨ ਅਰਨੇਟ
ਕ੍ਰਿਸਟਨ ਅਰਨੇਟ (ਜਨਮ 16 ਦਸੰਬਰ 1980) ਇੱਕ ਅਮਰੀਕੀ ਗਲਪ ਲੇਖਕ ਅਤੇ ਨਿਬੰਧਕਾਰ ਹੈ। ਉਸਦਾ ਪਹਿਲਾ ਨਾਵਲ, ਮੋਸਟਲੀ ਡੇਡ ਥਿੰਗਜ਼, ਨਿਊਯਾਰਕ ਟਾਈਮਜ਼ ਦਾ ਸਭ ਤੋਂ ਵੱਧ ਵਿਕਣ ਵਾਲਾ ਨਾਵਲ ਸੀ।

ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ 
ਆਰਨੇਟ ਦਾ ਜਨਮ ਅਤੇ ਪਾਲਣ ਪੋਸ਼ਣ ਓਰਲੈਂਡੋ, ਫਲੋਰੀਡਾ ਵਿੱਚ ਹੋਇਆ, ਜਿੱਥੇ ਉਸਨੇ ਵਿੰਟਰ ਪਾਰਕ ਹਾਈ ਸਕੂਲ ਵਿੱਚ ਪੜ੍ਹਾਈ ਕੀਤੀ। ਉਸਨੇ ਰੋਲਿਨਜ਼ ਕਾਲਜ ਤੋਂ ਅੰਗਰੇਜ਼ੀ ਵਿੱਚ ਬੈਚਲਰ ਦੀ ਡਿਗਰੀ ਪ੍ਰਾਪਤ ਕੀਤੀ ਅਤੇ ਫਲੋਰੀਡਾ ਸਟੇਟ ਯੂਨੀਵਰਸਿਟੀ ਤੋਂ ਲਾਇਬ੍ਰੇਰੀ ਅਤੇ ਸੂਚਨਾ ਵਿਗਿਆਨ ਵਿੱਚ ਆਪਣੀ ਮਾਸਟਰ ਡਿਗਰੀ ਪ੍ਰਾਪਤ ਕੀਤੀ। ਅਰਨੇਟ ਨੇ 2013 ਵਿੱਚ ਉਭਰ ਰਹੇ ਐਲਜੀਬੀਟੀ ਵੌਇਸਸ ਲਈ ਲੈਂਬਡਾ ਰਾਈਟਰਸ ਰੀਟਰੀਟ ਵਿੱਚ ਇੱਕ ਫੈਲੋ ਸੀ।

ਕਰੀਅਰ 
ਅਰਨੇਟ ਰੋਲਿਨਜ਼ ਕਾਲਜ ਅਤੇ ਡੈਵੇਨ ਓ. ਐਂਡਰੀਅਸ ਸਕੂਲ ਆਫ਼ ਲਾਅ ਬੈਰੀ ਯੂਨੀਵਰਸਿਟੀ ਵਿਖੇ ਲਾਇਬ੍ਰੇਰੀਅਨ ਸੀ। ਉਹ ਲਿਟਰੇਰੀ ਹੱਬ ਲਈ ਇੱਕ ਕਾਲਮਨਵੀਸ ਹੈ ਅਤੇ ਬਸੰਤ 2020 ਦੇ ਸਮੈਸਟਰ ਲਈ ਬਲੈਕ ਮਾਉਂਟੇਨ ਇੰਸਟੀਚਿਊਟ ਵਿੱਚ ਸ਼ੀਅਰਿੰਗ ਫੈਲੋ ਵਜੋਂ ਚੁਣੀ ਗਈ ਸੀ।

ਲਿਖਣ-ਕਾਰਜ 
ਉਸਦਾ ਛੋਟਾ ਗਲਪ ਸੰਗ੍ਰਹਿ, ਫੇਲਟ ਇਨ ਦ ਜਾਅ, ਸਪਲਿਟ ਲਿਪ ਪ੍ਰੈਸ ਦੁਆਰਾ ਪ੍ਰਕਾਸ਼ਤ ਕੀਤਾ ਗਿਆ ਸੀ ਅਤੇ ਇਸ ਨਾਵਲ ਨੇ 2017 ਕੋਇਲ ਬੁੱਕ ਅਵਾਰਡ ਪ੍ਰਾਪਤ ਕੀਤਾ। ਅਰਨੇਟ ਇੱਕ ਸਵੈ-ਵਰਣਿਤ " 7-ਇਲੇਵਨ ਸਕੋਲਰ" ਹੈ ਅਤੇ ਉਸਨੇ ਓਰਲੈਂਡੋ ਦੇ ਇੱਕ 7-ਇਲੈਵਨ ਸਟੋਰ ਵਿੱਚ 'ਫੇਲਟ ਇਨ ਦ ਜਾਅ' ਦੀ ਸ਼ੁਰੂਆਤ ਦਾ ਜਸ਼ਨ ਮਨਾਇਆ। ਇਹ ਲਘੂ ਕਹਾਣੀ ਸੰਗ੍ਰਹਿ ਫਲੋਰੀਡਾ ਵਿੱਚ ਇੱਕ ਲੈਸਬੀਅਨ ਵਜੋਂ ਰਹਿਣ 'ਤੇ ਕੇਂਦਰਤ ਹੈ।

ਅਰਨੇਟ ਦਾ ਪਹਿਲਾ ਨਾਵਲ ਮੋਸਟਲੀ ਡੇਡ ਥਿੰਗਸ, ਜੋ ਕਿ ਟੀਨ ਹਾਊਸ ਦੁਆਰਾ ਜੂਨ 2019 ਵਿੱਚ ਪ੍ਰਕਾਸ਼ਤ ਕੀਤਾ ਗਿਆ ਸੀ, ਨਿਊਯਾਰਕ ਟਾਈਮਜ਼ ਦਾ ਸਭ ਤੋਂ ਵਧੀਆ ਵਿਕਣ ਵਾਲਾ ਨਾਵਲ ਸੀ ਅਤੇ ਇਸ ਨੇ ਆਲੋਚਨਾਤਮਕ ਪ੍ਰਸ਼ੰਸਾ ਪ੍ਰਾਪਤ ਕੀਤੀ। ਸਾਹਿਤਕ ਆਲੋਚਕ ਪਾਰੁਲ ਸਹਿਗਲ ਦੁਆਰਾ ਇਸਨੂੰ "ਸੋਂਗ ਆਫ ਦ ਸਮਰ"  ਅਤੇ ਦ ਨਿਊਯਾਰਕਰ ਦੀ ਕਿਤਾਬ ਆਲੋਚਕ ਕੈਟੀ ਵਾਲਡਮੈਨ ਦੁਆਰਾ ਇਸਨੂੰ 2019 ਦੀਆਂ ਸਰਬੋਤਮ ਕਿਤਾਬਾਂ ਵਿੱਚੋਂ ਇੱਕ ਵਜੋਂ ਕਿਹਾ ਗਿਆ ਸੀ। ਕਿਤਾਬ ਵਿੱਚ ਇੱਕ ਲੈਸਬੀਅਨ ਮੁੱਖ ਪਾਤਰ ਨੂੰ ਦਿਖਾਇਆ ਗਿਆ ਹੈ ਜੋ ਆਪਣੇ ਪਿਤਾ ਦੀ ਆਤਮ ਹੱਤਿਆ ਦੇ ਬਾਅਦ ਆਪਣੇ ਪਰਿਵਾਰ ਦੀ ਟੈਕਸੀਡਰਮੀ ਦੀ ਦੁਕਾਨ ਚਲਾਉਂਦੀ ਹੈ।

ਅਰਨੇਟ ਦਾ ਆਉਣ ਵਾਲਾ ਨਾਵਲ ਅਤੇ ਛੋਟੀਆਂ ਕਹਾਣੀਆਂ ਦਾ ਸੰਗ੍ਰਹਿ ਰਿਵਰਹੈਡ ਬੁੱਕਸ ਦੁਆਰਾ ਪ੍ਰਕਾਸ਼ਤ ਕੀਤਾ ਜਾਵੇਗਾ।

ਅਰਨੇਟ ਦੀਆਂ ਕਹਾਣੀਆਂ ਓਨਲਾਈਨ ਅਤੇ ਪ੍ਰਿੰਟ ਪ੍ਰਕਾਸ਼ਨਾਂ ਵਿੱਚ ਛਪੀਆਂ ਹਨ ਜਿਨ੍ਹਾਂ ਵਿੱਚ ਗੁਏਰਨਿਕਾ ਮੈਗਜ਼ੀਨ,  ਦਿ ਨਾਰਥ ਅਮਰੀਕਨ ਰਿਵਿਊ, ਓਪਰਾਹ ਮੈਗਜ਼ੀਨ ਅਤੇ ਗੇਅ ਮੈਗਜ਼ੀਨ ਸ਼ਾਮਲ ਹਨ। ਉਸਦੇ ਲੇਖ ਦ ਰੈਂਪਸ ,  ਇਲੈਕਟ੍ਰਿਕ ਲਿਟਰੇਚਰ ਅਤੇ ਓਰਲੈਂਡੋ ਵੀਕਲੀ ਸਮੇਤ ਵੱਖ ਵੱਖ ਥਾਵਾਂ ਤੇ ਪ੍ਰਕਾਸ਼ਤ ਹੋਏ ਹਨ।

ਹਵਾਲੇ

ਬਾਹਰੀ ਲਿੰਕ 

 
ਜ਼ਿੰਦਾ ਲੋਕ
ਜਨਮ 1980